[{"text_idx": "#000000", "text": "Nami-Nami isamaaliste tortide vo\u0303istlus toimub juba kuuendat aasta. Kuidas siis muidu- teeme torti."}, {"text_idx": "#000001", "text": "Minu tort on kummardus meie ko\u0308o\u0308giviljadele ja metsaandidele. Ko\u0303iki komponente vo\u0303ib oma soovide ja maitsete ja\u0308rgi vahetada ja maitsestada aga meie oma sai seekord va\u0308ga maitsev."}, {"text_idx": "#000002", "text": "Koori ko\u0303rvits, lo\u0303ika u 1cm viiludeks. Lillkapsas lo\u0303ika ka viiludeks nii, et kaks keskmist osa koos juurega koos seisavad. Pane ko\u0303rvits ja lillkapsas ahjuplaadile. puista peale hakitud ku\u0308u\u0308slauku, soola ja ko\u0303rvitsatu\u0308kkidele aseta salveilehed. No\u0303rista u\u0308le va\u0308hese o\u0303liga ja ku\u0308pseta 200 kraadises ahjus kuni ko\u0303rvits on pehme ja lillkapsas hakkab jumet vo\u0303tma.\nPrae pannil vo\u0303is hakitud sibul ja metsaseened, maitseata soola ja pipraga.\nNo\u0303ruta sulanud spinat , maitsesta soola ja pipraga ning sega u supilusikata\u0308is riivitud mozzarellat spinatiga."}, {"text_idx": "#000003", "text": "Vooderda 20 cm la\u0308bimo\u0303o\u0303duga lahtika\u0308iva tordivormi po\u0303hi ko\u0303rvitsaviiludega, puista vahele va\u0308heke igast juustusordist. Ja\u0308rgmiseks kihiks pane seene ja sibula segu ja ja\u0308lle natuke juustu. Siis lillkapsas (va\u0308iksemad tu\u0308kid) Ma riivisin sinna ka va\u0308ikse jupi suviko\u0303rvitsat, mis oli kuidagi o\u0303nnetult juurikavaagnal ja\u0308rgi ja\u0308a\u0308nud;) ja ja\u0308lle juustu ja siis spinatisegu. Pealmiseks kihiks panin need kaks suuremat lillkapsa viilu ja ja\u0308lle natuke juustu. Kata fooliumiga aseta vorm plaadile vo\u0303i suuremasse ahjuno\u0303usse, juhuks kui miski vedelik peaks vormist lekkima. Ku\u0308pseta 200 kraadises ahjus u 40 minutit. Eemalda foolium ja ku\u0308pseta natuke veel, kuni pealt on kena kuldne. Lase tordil vormis umbes 20 minutit taheneda ja serveeri."}, {"text_idx": "#000004", "text": "Kaunistuseks ro\u0308stisin rediseid ja su\u0308gavku\u0308lmast mo\u0303ned rukkilille o\u0303ied \ud83d\ude09"}, {"text_idx": "#000005", "text": "Mo\u0303nus kro\u0303mpsuv ja so\u0303ltuvust tekitav salat.\nKanakeedu vette vo\u0303ib lisada maitseks ka sibula ja porgandi ja ku\u0308u\u0308slaugupea. Mina panin ka peterselli varred. Jahtunud ja kurnatud puljong ra\u0308ndab su\u0308gavku\u0308lma, et oleks ja\u0308lle vo\u0303tta, kui puljongit vaja la\u0308heb:)"}, {"text_idx": "#000006", "text": "va\u0308hem kui pool va\u0308iksemat va\u0308rskest peakapsast"}, {"text_idx": "#000007", "text": "Pane kana ku\u0308lma veega keema, koori vaht, maitsesta soola ja pipraga. Keeda kuni kana on pehme.\nHaki kapsas ja porgand ha\u0308sti o\u0303hukesteks viiludeks. Haki juurde rohelist sibulat ja peterselli.\nHaki ts\u030cilli ja ku\u0308u\u0308slauk koos ha\u0308sti peeneks.\nSulata suhkur soojas vees ja sega juurde u\u0308leja\u0308a\u0308nud kastme komponendid, ka hakitud ts\u030cilli ja ku\u0308u\u0308slaugusegu. Sidrunimahla pane vastavalt maitsele, rohkem vo\u0303i siis natuke va\u0308hem."}, {"text_idx": "#000008", "text": "Haki keedetud kana va\u0308iksemateks tu\u0308kkideks ja sa\u0308ti koos salatiga taldrikule, kasta va\u0308hese kastmega ja serveeri."}, {"text_idx": "#000009", "text": "Salati vo\u0303ib ka ko\u0303ik korraga kokku segada aga siis on oht, et kapsas ja porgand la\u0308hevad seistes pehmeks ega ko\u0303ro\u0303mpsu enam mo\u0303nusalt hamba all \ud83d\ude42"}]